Ampert etter Messi-mål – Athletic vant supercupen
En drøy time senere hadde Athletic Bilbao sikret klubben sitt første trofé på 31 år etter å ha beseiret Barcelona over to kamper i den spanske supercupen Mye takket være solid forsvarsspill og god utdrøyning av tid mandag kveld. Best eksemplifisert etter Lionel Messis scoring rett før pause. Athletic Bilbao-keeper Gorka Iraizoz kastet seg over ballen og ble liggende - tilsynelatende livredd for at Barcelona skulle klare å hente igjen den sjokkerende 4-0-ledelsen baskerne skaffet seg etter det første oppgjøret fredag. Barcelona-spillerne flokket seg Iraizoz, én etter én, for å forsøke å ta ballen fra sisteskansen. 34-åringen måtte til slutt gi seg da dommeren grep inn.I den andre omgangen kunne Barcelona gjerne scoret ett eller to mål – både Luis Suaréz og Ivan Rakitic fikk noen feite sjanser – men istedenfor var det Athletic-spissen Aritz Adúriz som punkterte kampen et drøyt kvarter før slutt. Mannen som sørget for tre mål sist kom alene med Barca-keeper Claudio Bravo og avsluttet rett på chileneren før han satte avslutning nummer to enkelt i mål. Barcelona fikk det heller ikke enklere da Gerard Pique ble utvist, for munnbruk etter alt å dømme, i det 57. minutt.Barcelona trengte 42 minutter på å score i den første omgangen mot et lavtliggende Athletic-lag. Lionel Messi mottok en brystpasning fra Luis Suaréz før han selv dempet den på brystet og satte ballen kontrollert langs bakken og i mål fra fem-seks meter. Sekunder etter skjedde ovennevnte rabalder. Bortsett fra en rekke offsider på sentrale spillere som Suarez og Messi, var det Gerard Piques tverrliggertreff etter seks minutter som var det sportslige høydepunktet de første 45. Midtstopperen mottok ballen midt i feltet etter en corner og klinket til på direkten, over hodet på Athletic-keeper Gorka Iraizoz. Gjestene hadde én stor mulighet rundt ti minutter før hvilen da Javier Eraso klemte ballen i nettveggen fra seks-syv meter så å si alene med Barca-keeper Claudio Bravo.
(Barcelona – Athletic Bilbao 1-1, 1-5 sammenlagt) Her gjør Athletic Bilbao-keeper Gorka Iraizoz (34) alt han kan for å sanke gratissekunder mot Barcelona. Det likte ikke Lionel Messi og Luis Suaréz noe særlig.